संभागीय आयुक्त पहुंचे ग्रामीणों के बीच, समस्याएं सुनकर किया समाधान
संभागीयआयुक्त रघुवीर मीणा ने शुक्रवार को हिंडौली ग्राम पंचायत में आयोजित पं. दीनदयाल उपाध्याय जनकल्याण शिविर में जन समस्याएं सुनी। उन्होंने लोगों से सरकार द्वारा चलाई जा रही जन कल्याण योजनाओं के प्रति जागरूकता रखते हुए योजनाओं का लाभ लेने को कहा। उन्होंने प्रधानमंत्री उज्ज्वला योजना के तहत 30 बीपीएल धारकों को गैस कनेक्शन दिए।
कलेक्टर नरेशकुमार ठकराल, एसडीएम डॉ. पूजा सक्सेना, बीडीओ योगेश मीणा भी मौजूद थे। पंचायत परिसर में संभागीय आयुक्त मीणा ने पौधरोपण भी किया। शिविर में ही रोगियों का उपचार भी किया गया। शिविर पंचायत प्रसार अधिकारी सीताराम शर्मा, एईएन मोहनलाल मीणा, पंचायत सचिव आदि मौजूद रहे।
बसोली|संभागीयआयुक्त रघुवीर मीणा ने चतरगंज, सथूर, बडौदिया तालाब गांव पंचायत पर ग्रामीणों की जनसुनवाई संपर्क पोर्टल पर दर्ज शिकायतों के निवारण का भौतिक सत्यापन किया। तालाब गांव में सुबह दस बजे संभागीय आयुक्त ने समस्याएं सुनी। बाद में सथूर में संपर्क पोर्टल पर दर्ज आबादी क्षेत्र में कन्वर्ट की मांग, जनता जल योजना पर हो रहे अतिक्रमण, पेयजल टंकी निर्माण, बसोली ढाकणी मोड पर सर्विस रोड सहित अन्य समस्याओं का समाधान किया। बड़ौदिया ग्राम पंचायत पर साढे ग्यारह बजे पहुंचे संभागीय आयुक्त ने कुंडला गांव को राजस्व गांव घोषित करने, बालिका स्कूल में खेल मैदान के लिए भूमि आवंटन जैसी समस्याओं का समाधान किया। इस दौरान कलेक्टर कलेक्टर नरेशकुमार ठकराल, एसडीएम डॉ. पूजा सक्सेना, तहसीलदार भावना सिंह, बीडीओ योगेश मीणा, एईएन मोहनलाल मीणा, पटवारी सुषमा मेहरा, कानूनगो रामलाल मीणा, सरपंच गायत्री, मांगीलाल मेघवंशी आदि मौजूद थे।
हिंडौली। गैस कनेक्शन देते संभागीय आयुक्त और कलेक्टर।
कापरेन। चरड़ाना गांव में आयोजित चौपाल में समस्याएं सुनते कलेक्टर।
बसोली। सरपंच को समस्या बताती बुजुर्ग महिला।
hin_Deva hin_Deva hin_Deva hin_Deva hin_Deva hin_Deva hin_Deva